钦定古今图书集成/方舆汇编/职方典/第1446卷 > 《海棠祠》黄衮
## 钦定古今图书集成/方舆汇编/职方典/第1446卷 > 《海棠祠》黄衮

“江边不见海棠花，两岸垂杨集暮鸦。路上客寻秦氏
邸，桥头谁是祝生家。”“雨声怕向愁边听，风景还堪醉
里夸。驷马尚期他日过，题诗聊且记年华。”

自拟风雷并，终然杀气寻。以兹常愤郁，祇恐久浮沉。
设险凭樽俎，连云控紫岑。门开千嶂合，背堑一江深。
世乱废觿佩，鱼游悲釜鬵。共消渤海剑，更湿广陵襟。
畬火催村鼓，田歌杂暮砧。巾袍辞俚制，言语效蛮音。
社鬼儿童舞，山花妇女簪。竟输公邑税，还识长官心。
生意勤春水，危樯出远浔。欃枪星陨石，榆柳市成阴。
飞盖夏初热，行看日在参。清樽消旅憾，微雨洒疏林。
筑室古多议，苞桑力可任。岂惟防草露，亦惧竭锤鍼。
戍将身皆胆，使君气作霖。恩波扬海北，宁复数蹄涔。